कुआलालम्पुर। ओपनर शमीमा सुल्ताना (43 रन) की लाजवाब पारी के बाद रूम्मन अहमद की आठ रन पर तीन विकेट की शानदार गेंदबाज़ी के दम पर बांग्लादेश महिला क्रिकेट टीम ने शनिवार को मेजबान मलेशिया को 70 रन से पीटकर ट्वंटी 20 महिला एशिया कप के फाइनल में प्रवेश कर लिया जहां खिताब के लिये उसकी भिड़ंत भारत से होगी। बांग्लादेश ने मैच में निर्धारित 20 ओवरों में चार विकेट के नुकसान पर 130 रन का संतोषजनक स्कोर बनाया जिसके जवाब में मलेशियाई टीम नौ विकेट पर 60 रन ही बना सकी।